На основу члана 43. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС и 44/14), а у вези са чланом 5. став (1) и став (2) тачка (в) и чланом 6. Оквирног споразума између Владе Републике Србије и Комисије европских заједница о правилима за сарадњу која се односе на финансијску помоћ Европске заједнице Републици Србији у оквиру спровођења помоћи према правилима инструмента претприступне помоћи (ИПА) („Службени гласник РС – Међународни уговори”, број 124/07),

Влада доноси

**ОДЛУКУ**

**о одређивању одговорних лица и тела у систему управљања програмима претприступне помоћи Европске уније за период 2007–2013. године**

"Службени гласник РС", бр. 101 од 10. новембра 2017, 68 од 7. септембра 2018, 3 од 18. јануара 2019, 130 од 25. новембра 2022.

1. Овом одлуком одређују се одговорна лица и тела у систему управљања програмима претприступне помоћи Европске уније за период 2007–2013. године: национални службеник за акредитацију, национални ИПА координатор, Технички секретаријат националног ИПА координатора, национални службеник за одобравање, Национални фонд, одговорна лица и тела за послове оперативне структуре за управљање програмима претприступне помоћи Европске уније у оквиру ИПА компоненте I – Помоћ у транзицији и изградња институција и компоненте IIб – Прекограничне сарадњe са државама корисницама ИПА, одговорна лица и тела за првостепену контролу и спровођење програма претприступне помоћи у оквиру ИПА компоненте IIа – Прекогранична и транснационална сарадња са државама чланицама.

2. За националног службеника за акредитацију, одређује се министар финансија – **Синиша Мали\***.

\*Службени гласник РС, број 68/2018

3. За националног ИПА координатора, одређује се министар за европске интеграције – **проф. др Тања Мишчевић\***.

\*Службени гласник РС, број 130/2022

4. Одређује се Министарство за европске интеграције – Сектор за планирање, програмирање, праћење и извештавање о средствима Европске уније и развојној помоћи за Технички секретаријат националног ИПА координатора.

5. За националног службеника за одобравање, одређује се државни секретар у Министарству финансија – **Гојко Станивуковић\***.

Руководилац Сектора за управљање средствима Европске уније у оквиру Министарства финансија замењује националног службеника за одобравање у његовом одсуству.

\*Службени гласник РС, број 3/2019

6. Одређује се Министарство финансија – Сектор за управљање средствима Европске уније за Национални фонд.

7. За службеника за одобравање програма у оквиру ИПА компоненте I – Помоћ у транзицији и изградња институција и компоненте IIб – Прекогранична сарадња са државама корисницама ИПА, и за одговорно лице за послове Тела за уговарање у оперативној структури за управљање програмима претприступне помоћи Европске уније у оквиру ИПА компоненте I – Помоћ у транзицији и изградња институција и компоненте IIб – Прекогранична сарадња са државама корисницама ИПА, као и Тела за првостепену контролу у оквиру ИПА компоненте IIа – Прекогранична и транснационална сарадња са државама чланицама, одређује се помоћник министра финансија у Сектору за уговарање и финансирање програма из средстава Европске уније – **Марко Јовановић\*** **\*\***.

\*Службени гласник РС, број 68/2018

\*\*Службени гласник РС, број 130/2022

8. Одређује се Министарство финансија – Сектор за уговарање и финансирање програма из средстава Европске уније за Тело за уговарање у оперативној структури за управљање програмима претприступне помоћи Европске уније у оквиру ИПА компоненте I – Помоћ у транзицији и изградња институција и компоненте IIб – Прекогранична сарадњe са државама корисницама ИПА.

9. Одређује се Министарство за европске интеграције – Сектор за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова, за Национално тело за спровођење програма претприступне помоћи у оквиру ИПА компоненте IIа – Прекогранична и транснационална сарадња са државама чланицама.

Одређује се Министарство за европске интеграције – **Група за подршку руководиоцу Оперативне структуре у оквиру Сектора за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова, за јединицу задужену за подршку одговорном лицу за послове Оперативне структуре за спровођење програма претприступне помоћи у оквиру ИПА компоненте IIб – Прекогранична и транснационална сарадња са државама које нису чланице Европске уније\***.

**Одређује се Министарство за европске интеграције – Група за подршку руководиоцу Националног тела у оквиру Сектора за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова за јединицу задужену за подршку одговорном лицу за послове Националног тела за спровођење програма претприступне помоћи у оквиру ИПА компоненте IIа – Прекогранична и транснационална сарадња са државама чланицама Европске уније.\***

За одговорно лице за послове Националног тела за спровођење програма претприступне помоћи у оквиру ИПА компоненте IIa – Прекогранична и транснационална сарадња са државама чланицама, одређује се помоћник министра за европске интеграције у Министарству за европске интеграције – Михајило Дашић, вршилац дужности.

\*Службени гласник РС, број 68/2018

10. Одређује се Министарство финансија – Одељење за спровођење првостепене контроле пројеката финансираних из ИПА компоненте Прекогранична и транснационална сарадња у оквиру Сектора за уговарање и финансирање програма из средстава Европске уније, за Тело за првостепену контролу у оквиру ИПА компоненте IIа – Прекогранична и транснационална сарадња са државама чланицама.

11. За одговорно лице за послове оперативне структуре за управљање програмима претприступне помоћи у оквиру ИПА компоненте IIб – Прекогранична сарадњe са државама корисницама ИПА, одређује се помоћник министра за европске интеграције за Сектор за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова – Михајило Дашић, вршилац дужности.

12. Одређује се Министарство за европске интеграције – Одсек за подршку руководиоцу Оперативне структуре и Националног тела у оквиру Сектора за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова, за обављање стручних и административно-техничких послова за одговорно лице за послове оперативне структуре за управљање програмима претприступне помоћи у оквиру ИПА компоненте IIб – Прекогранична сарадњe са државама корисницама ИПА.

13. Одређује се Министарство за европске интеграције – Одељење за планирање, успостављање и надзор над системом управљања програма прекограничне и транснационалне сарадње и координацију макрорегионалних стратегија Европске уније у оквиру Сектора за програме прекограничне и транснационалне сарадње и сарадњу са органима и организацијама на локалном и регионалном нивоу ради ефикаснијег коришћења фондова, за Тело за програме прекограничне сарадње.

14. Даном ступања на снагу ове одлуке престаје да важи Одлука о одређивању одговорних лица и тела у систему управљања програмима претприступне помоћи Европске уније за период 2007–2013. године („Службени гласник РС”, број 76/17).

15. Ова одлука ступа на снагу наредног дана од дана објављивања у „Службеном гласнику Републике Србије”.

05 број 119-10980/2017

У Београду, 9. новембра 2017. године

**Влада**

Председник,

**Aна Брнабић,** с.р.

**ОДРЕДБЕ КОЈЕ НИСУ УНЕТЕ У "ПРЕЧИШЋЕН ТЕКСТ" ОДЛУКЕ**

*Одлука о изменама и допуни Одлуке о одређивању одговорних лица и тела у систему управљања програмима претприступне помоћи Европске уније за период 2007–2013. године: "Службени гласник РС", број 68/2018-8*

**5. Ова одлука ступа на снагу наредног дана од дана објављивања у „Службеном гласнику Републике Србије”.**

*Одлука о измени Одлуке о одређивању одговорних лица и тела у систему управљања програмима претприступне помоћи Европске уније за период 2007–2013. године: "Службени гласник РС", број 3/2019-33*

**2. Ова одлука ступа на снагу наредног дана од дана објављивања у „Службеном гласнику Републике Србије”.**

*Одлука о изменама Одлуке о одређивању одговорних лица и тела у систему управљања програмима претприступне помоћи Европске уније за период 2007–2013. године: "Службени гласник РС", број 130/2022-4*

**3. Ова одлука ступа на снагу наредног дана од дана објављивања у „Службеном гласнику Републике Србије”.**